RESOLUCIÓ DE LA JUNTA DE LA FACULTAT DE DRET PER LA QUAL ES MODIFICA EL REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1554)
  + [Valencià](/va/acuerdo/1554)






Selector de idioma

Leer

* [Español](/es/acuerdo/1554)
* [Valencià](/va/acuerdo/1554)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA JUNTA DE LA FACULTAT DE DRET PER LA QUAL ES MODIFICA EL REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
======================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA JUNTA DE LA FACULTAT DE DRET PER LA QUAL ES MODIFICA EL REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT.

Data d'aprovació
:   30/03/2010

Data de publicació
:   09/07/2010

Òrgan competent
:   Facultat de Dret

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=1554.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1554)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1554)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA JUNTA DE LA FACULTAT DE DRET PER LA QUAL ES MODIFICA EL REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT.&url=https://www.boua.ua.es/va/acuerdo/1554)

**Títol:** RESOLUCIÓ DE LA JUNTA DE LA FACULTAT DE DRET PER LA QUAL ES MODIFICA EL REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT.

**Secció:** DISPOSICIONS GENERALS

**Òrgan:** Facultat de Dret

**Data d'aprovació:** dimarts, 30 de març de 2010

RESOLUCIÓ DE LA JUNTA DE LA FACULTAT DE DRET PER LA QUAL ES MODIFICA EL REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT.

Aprovat per la Junta de la Facultat de Dret en la seva sessió de 30 de març de 2010.

REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT.

PREÀMBUL
--------

Els articles 171 i 172 de l'Estatut de la Universitat d'Alacant contenen previsions en matèria d'exàmens i altres procediments de verificació dels coneixements dels estudiants. Així mateix, hi ha un Reglament marc sobre procediment d'avaluació d'exàmens aprovat per la Junta de Govern del 12 de juny de 1998.

Aquest Reglament desenvolupa les dues normes sobre exàmens i altres procediments d'avaluació en les titulacions adscrites a la Facultat de Dret.

Aprovat per la Junta de la Facultat de Dret en la sessió del 15 d'octubre de 2007.

### Article 1. Procediments d'avaluació

1. Correspon als departaments determinar els procediments d'avaluació del rendiment de l'alumnat, d'acord amb els criteris generals que establisca el Consell de Govern i la Junta de la Facultat de Dret.

2. Els estudiants coneixeran amb anterioritat al començament del curs els procediments i els criteris d'avaluació previstos en les assignatures en què s’hagen matriculat. Mentre la fitxa d'assignatura siga l'instrument previst per a fer-ho, l'alumne coneixerà aquests procediments i criteris a través de la fitxa d'assignatura i en el temps previst per a formalitzar-la.

3. L'avaluació s’haurà de fer d'acord amb els continguts expressats en la informació bàsica de cada assignatura. A aquests efectes, les convocatòries extraordinàries es consideraran pertanyents al curs anterior al que efectivament es convoquen.

#### Article 2. Dates dels exàmens

1. La determinació de les dates dels exàmens correspon a la Facultat, una vegada escoltats els departaments implicats i els estudiants.

2. La Facultat adoptarà les mesures oportunes perquè les dates dels exàmens parcials i finals es fixen i es publiquen en el temps requerit i, en tot cas, abans del començament del curs. Aquestes dates es publicaran en la web de la Facultat, i el Deganat gestionarà la reserva dels espais necessaris per a fer els exàmens dins del calendari oficial d'exàmens.

3. Quan per causes de força major degudament justificades l'alumne no puga concórrer a l'examen en la data prevista, podrà sol·licitar al departament la fixació d'una data alternativa, sempre amb anterioritat al tancament de les actes. El departament determinarà si és procedent la nova data i el tipus d'examen.

4. En la fixació de les dates d'exàmens es procurarà que els exàmens de les assignatures corresponents al mateix curs no coincidisquen el mateix dia. Quan això no siga possible es procurarà que els exàmens que  tinguen lloc el mateix dia es facen en bandes horàries diferents. Amb vista a garantir la seua efectivitat, en els exàmens orals l'alumne podrà fer valdre el dret a examinar-se com a voluntari inicial o final en l'assignatura coincident que trie.

#### Article 3. Realització dels exàmens i publicació de resultats

1. Els exàmens orals seran públics i es faran davant d’un tribunal compost per un mínim de tres professors de la disciplina objecte d'examen. S'oferirà a l'alumne la possibilitat d'enregistrar l’examen. Si l'alumne rebutja aquesta possibilitat, el tribunal prendrà nota escrita del desenvolupament de l'examen, remarcant els aspectes rellevants que permeten justificar la qualificació concedida. De la realització se’n guardarà una acta.

2. Tots els anys, al principi del curs, se sortejarà la lletra del cognom per la qual s'iniciaran els exàmens orals.

3. La qualificació de les proves escrites la faran directament els professors responsables de les disciplines objecte d'examen. En els exàmens orals, els professors responsables de les assignatures formaran part del tribunal examinador.

4. Els alumnes s’hauran d'identificar de manera fefaent mitjançant el carnet universitari o un altre document d'identificació vàlid, com el DNI, NIE o permís de conduir, a requeriment del personal encarregat de la vigilància de l'examen. La no-identificació podrà implicar l'expulsió immediata de l'examen.

5. Els estudiants estan obligats a observar les regles elementals sobre autenticitat i privadesa de l'exercici. Les conductes o actes contraris a aquestes regles implicaran l'expulsió immediata de l'examen, així com l'obertura d'expedient disciplinari i, si escau, la sanció corresponent.

6. Els estudiants que ho sol·liciten tenen dret a fer que se'ls emeta un justificant d'haver comparegut i, si escau, realitzat l'examen.

7. Els resultats dels exàmens s’hauran de fer públics, amb indicació de la data de publicació, termini de sol·licitud de revisió, data de revisió i signatura del professor o professors examinadors. El termini màxim per a fer públics els resultats dels exàmens parcials serà d'un mes comptador des de la data de la seua celebració. En el cas d'exàmens finals, les qualificacions s’hauran de fer públiques amb l'antelació suficient per a garantir el tancament de les actes en el temps establit.

Article 4. Conservació dels exàmens
===================================

1. El professor o tribunal examinador hauran de conservar com a mínim durant dos anys naturals des de la data de realització de l'examen qualsevol document que haja servit per a establir la qualificació. Una vegada transcorregut aquest termini, la Facultat proporcionarà els mitjans perquè els documents siguen destruïts, mantenint-ne sempre la confidencialitat.

2. En tot cas, si s’inicia qualsevol procediment de revisió i reclamació de les qualificacions, els documents que hagen servit per a l'avaluació s’hauran de conservar fins a la data en què siga ferma la resolució administrativa o judicial que conega de l'assumpte.

Article 5. Procediment per a la revisió i reclamació de les qualificacions dels exàmens

1. Qualificacions objecte de revisió i reclamació. Els estudiants podran sol·licitar revisions i, si escau, presentar reclamacions contra les qualificacions obtingudes en els exàmens parcials o finals, orals o escrits, i fets en convocatòries ordinàries o extraordinàries.

2. Revisió de qualificacions

Després de la publicació dels resultats dels exàmens, els alumnes que no estiguen d’acord amb la qualificació obtinguda disposaran del termini establit a aquest efecte per a sol·licitar la revisió de la qualificació obtinguda mitjançant un escrit dirigit al professor o al president del tribunal examinador en el qual faran constar les raons de la seua discrepància.

La revisió de l'examen s’haurà de dur a terme en la data prevista mitjançant audiència personal. En tot cas, s'haurà de motivar la resolució definitiva.

3. Reclamació de qualificacions

1. Una vegada que el professor o tribunal examinador hagen revisat la qualificació, els alumnes disconformes amb la decisió definitiva del professor o tribunal examinador disposaran d'un termini màxim de quatre dies hàbils per a reclamar. La reclamació s’haurà de fer mitjançant una instància motivada dirigida al director del departament responsable de la docència de l'assignatura.

1. El departament, a la vista de l'examen del reclamant i de tots els documents que hagen servit per a establir-ne la qualificació definitiva, resoldrà la reclamació en un termini no superior a cinc dies hàbils. El resultat es comunicarà al reclamant, al degà i al professor o tribunal examinador, que estarà exclòs de participar en l'emissió de l'informe. Si el resultat fóra favorable a les pretensions del reclamant, es modificarà la qualificació en aquest sentit; en cas contrari, el director del departament notificarà al reclamant la resolució del departament de mantenir la qualificació definitiva del professor o tribunal examinador.

1. Es podrà recórrer contra la resolució del departament de mantenir la qualificació definitiva del professor o tribunal examinador en un termini màxim de sis dies hàbils mitjançant instància dirigida al degà de la Facultat. En aquest cas, el degà convocarà la Comissió de Reclamacions de la Junta de Facultat, que actuarà per delegació d’aquesta i que, presidida pel degà, estarà composta per un catedràtic o professor titular de l'àrea de coneixement a la qual pertanga el professor o tribunal examinador, excloent-ne aquests, i un catedràtic o professor titular d'una àrea de coneixement afí, designats pel degà de la Facultat, una vegada escoltats els directors dels departaments respectius. En les actuacions de la Comissió de Reclamacions es garantirà la presència d'un estudiant, amb veu però sense vot. La Comissió de Reclamacions donarà audiència, per a formar millor criteri, al professor o tribunal examinador i al reclamant.

En el cas que no hi haja un nombre suficient de professors pertanyents als cossos docents universitaris, la Comissió de Reclamacions es podrà constituir amb professors pertanyents a altres categories contractuals.

La Comissió de Reclamacions resoldrà sobre el particular en un termini màxim de 10 dies hàbils. Contra la seua decisió es podrà recórrer davant del rector de la Universitat.

Article 6. Mètodes d'avaluació diferents dels exàmens parcials i finals

1. Els alumnes tenen dret, amb cada matrícula, a ser avaluats en les convocatòries oficials. Cap metodologia didàctica els pot privar d'aquest dret. L'avaluació contínua, com a possible mètode d'avaluació, pot ser establida per a una o, si és el cas, per a les restants convocatòries. Si solament fóra factible per a una de les convocatòries es concretarà per a la resta de les convocatòries la manera de valorar el rendiment de l'alumnat.

2. En la fitxa d'assignatura s'explicitaran els procediments d'avaluació diferents dels exàmens parcials o finals. Aquests procediments es faran preferentment dins de l'horari lectiu de l'assignatura de què es tracte i, si això no és possible, fora de l'horari lectiu de les altres assignatures del curs de què es tracte. En cas necessari, el professor es responsabilitzarà de la reserva dels espais necessaris per a la seua realització.

3. Els resultats dels procediments d'avaluació diferents dels exàmens parcials i finals es donaran a conèixer en el temps previst i, com a màxim, coincidint amb la publicació dels resultats dels exàmens oficials.

4. El procediment per a la revisió i reclamació de les qualificacions dels exàmens servirà també per a substanciar la revisió i reclamació dels resultats de les proves d'avaluació diferents dels exàmens. Llevat que el professor haja previst altres dates pròximes a la realització de les proves esmentades, el procediment se substanciarà coincidint amb la publicació dels resultats dels exàmens.

5. Les previsions sobre conservació dels exàmens seran igualment aplicables en relació amb les proves d'avaluació diferents dels exàmens.

Article 7. Assignatures cursades mitjançant la realització de pràctiques en empreses o institucions

En el cas d'assignatures que impliquen la realització de pràctiques en empreses o institucions, l'avaluació es durà a terme de conformitat amb els preceptes del Reglament de pràctiques de la Facultat.

Article 8. Estudis simultanis de Dret i Administració i direcció d'empreses (DADE)

En la determinació de les dates dels exàmens dels alumnes que cursen els estudis simultanis de Dret i Administració i Direcció d'Empreses s'adoptaran les mesures necessàries per a coordinar els exàmens de les dues titulacions.

DISPOSICIÓ ADDICIONAL

1. Totes les denominacions contingudes en aquest reglament que es faça en gènere masculí s'entendran fetes i s'utilitzaran indistintament en gènere masculí o femení, segons el sexe del titular que els ocupe o de la persona a que faça referència.

2. Aquest Reglament serà redactat en les dues llengües oficials de la Comunitat Valenciana i els dos textos seran igualment vàlids.

DISPOSICIÓ FINAL

Aquest Reglament entrarà en vigor l'endemà de la seua publicació en el BOUA.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anàlisi
-------

:   **Modifica a:**

    * [Detalle
      REGLAMENT D'EXÀMENS I ALTRES PROCEDIMENTS D'AVALUACIÓ EN LES TITULACIONS ADSCRITES A LA FACULTAT DE DRET DE LA UNIVERSITAT D'ALACANT](/va/acuerdo/778) 
      30/01/2008





[Carretera Sant Vicent del Raspeig s/n  
03108 Sant Vicent del Raspeig - Alacant  
 Tel. 12 852 4408 - Fax 98 192 2528](https://www.google.es/maps/@14.083604,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12609&trk=tyah&trkInfo=tarId%2Y7793539524192%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)